smcproject/ml-wiki-sentences huggingface dataset:
"ഡോ. ബെല്ലെ" എന്നറിയപ്പെട്ടിരുന്ന അവൾ രോഗിയുടെ വീടിനുള്ളിൽ നിരവധി ശസ്ത്രക്രിയകൾ നടത്തിയതോടൊപ്പം, കുതിരവണ്ടിയിൽ നിരവധി മൈലുകൾ സഞ്ചരിക്കുകയും, അവളുടെ സേവനങ്ങൾക്ക് പ്രതിഫലം ഈടാക്കാൻ പലപ്പോഴും വിസമ്മതിക്കുകയും ചെയ്തിരുന്നു.
1930-ലെ വീഴ്ചയിൽ  ഇടുപ്പിന് തകരാർ സംഭവിക്കുന്നതുവരെയുള്ള കാലത്ത് കോബ് അവളുടെ വൈദ്യ പരിശീലനം തുടർന്നു.
ആരോഗ്യം ക്ഷയിച്ചതിനേത്തുടർന്ന് അവൾ രോഗ പരിചരണ രംഗത്തുനിന്ന് വിരമിച്ചു.
ഒരിക്കലും വിവാഹം കഴിച്ചിട്ടില്ലാത്ത കോബ്, എന്നാൽ 1895-ൽ ആറുവയസ്സുള്ള ഒരു ഇറ്റാലിയൻ അനാഥയെ ദത്തെടുത്തിരുന്നു.
കോബ് പ്രെസ്ബിറ്റേറിയൻ സഭയിലും വാഗണർ കൗണ്ടിയിലെ നിരവധി സാഹിത്യ സംഘങ്ങളിലും അംഗമായിരുന്നു.
1947 ഓഗസ്റ്റ് 11 ന് വാഗണറിൽ വെച്ച് സ്വാഭാവിക മരണം സംഭവിച്ച കോബ്, പയനിയർ മെമ്മോറിയൽ സെമിത്തേരിയിൽ സംസ്‌കരിക്കപ്പെട്ടു.
ഇസബെൽ ഗാട്ടി ഡി ഗാമണ്ട് ഇംഗ്ലീഷ് വിലാസം https://ml.wikipedia.org/wiki/Isabelle_Gatti_de_Gamond Cluysenaer s painting of Isabelle Gatti de Gamond
ബെൽജിയൻ വിദ്യാഭ്യാസ വിദഗ്ദ്ധയും ഫെമിനിസ്റ്റും രാഷ്ട്രീയക്കാരിയുമായിരുന്നു ഇസബെൽ ലോറെ ഗാട്ടി ഡി ഗാമണ്ട് (ജീവിതകാലം: 28 ജൂലൈ 1839 - 11 ഒക്ടോബർ 1905).
ഇറ്റാലിയൻ കലാകാരനായിരുന്ന ജിയോവന്നി ഗട്ടി, ബ്രസ്സൽസിലെ ഫെമിനിസ്റ്റ് എഴുത്തുകാരി സോ ഡി ഗാമണ്ട് എന്നിവരുടെ നാല് പെൺമക്കളിൽ രണ്ടാമത്തെ കുട്ടിയായി ഇസബെൽ ഗാട്ടി ജനിച്ചു.
പാരീസിൽ ജനിച്ച അവർ കുടുംബത്തോടൊപ്പം അഞ്ചുവയസ്സുള്ളപ്പോൾ ബ്രസ്സൽസിലേക്ക് താമസം മാറ്റി.
കോട്ടോക്സിലെ ഉട്ടോപ്യൻ സോഷ്യലിസ്റ്റ് ചാൾസ് ഫൂറിയറുടെ രചനകളിൽ നിന്ന് പ്രചോദനം ഉൾക്കൊണ്ട് ഒരു ഉട്ടോപ്യൻ സമൂഹത്തിനായി രൂപകൽപ്പന ചെയ്ത ഒരു തരം കെട്ടിടമായ ഫലാൻ‌സ്റ്റെർ പരാജയപ്പെട്ടതോടെ അവരുടെ ധനം നഷ്ടപ്പെട്ടു.
പെൺകുട്ടികളുടെ സ്കൂളുകളിലെ ഇൻസ്പെക്ടറായിരുന്ന അവരുടെ അമ്മ 1854-ൽ മരിച്ചു.
കുടുംബത്തിന്റെ ദാരിദ്ര്യം ഇസബെല്ലെയെ തൊഴിൽ തേടാൻ നിർബന്ധിച്ചു.
പോളണ്ടിൽ ഒരു പോളിഷ് കുലീന കുടുംബത്തോടൊപ്പം ഗൃഹാദ്ധ്യാപികയായി ജോലി ചെയ്തു.
ഈ സമയത്താണ് അവർ സ്വയംപഠനത്തിന് വിധേയയായത്.
പുരാതന ഗ്രീക്ക്, ലാറ്റിൻ, തത്ത്വചിന്ത എന്നിവ അവർ സ്വയം പഠിച്ചു.
അവലംബം (in French) Gubin, E., Piette, V., "GATTI de GAMOND Isabelle, Laure (1839–1905)" in E. Gubin, C. Jacques, V. Piette J. Puissant (eds), Dictionnaire des femmes belges: XIXe et XXe siècles.
Bruxelles: Éditions Racine, 2006.
ISBN 2-87386-434-6 പുറംകണ്ണികൾ (in French) Isabelle Gatti de Gamond , biography at the Centre d'Action Laïque .
ഇസബെൽ ക്ലിഫ്റ്റൺ കൂക്സൺ പ്രമാണം:Isabel Clifton Cookson00.jpg ഇസബെൽ ക്ലിഫ്ടൺ കുക്ക്സൺ.
ഈ ചിത്രം പൊതുസഞ്ചയത്തിലുള്ളതാണ്.
ഇസബെൽ ക്ലിഫ്റ്റൺ കൂക്സൺ (25 ഡിസംബർ 1893 – 1 ജൂലൈ 1973) പാലിയോബോട്ടണിയിലും പാലിനോളജിയിലും വിദഗ്ദ്ധയായ ആസ്ട്രേലിയക്കാരിയായ സസ്യശാസ്ത്രജ്ഞയായിരുന്നു.
കൂക്സൺ ജനിച്ചത്, ആസ്ട്രേലിയായിലെ വിക്ടോറിയയിലെ ഹാവ്തോണിലാണ്.
അവർ ക്യൂവിലെ മെതഡിസ്റ്റ് ലേഡീസ് കോളേജിൽ ചേർന്ന് അനാറ്റമിയിലും ഫിസിയോളജിയിലും സസ്യശാസ്ത്രത്തിലും ഉന്നതബിരുദം കരസ്ഥമാക്കി.
തുടർന്ന് മെൽബൺ സർവകലാശാലയിൽ ബി.എസ്.സി ക്കു ചേർന്ന് പഠിച്ച് 1916 ൽ സസ്യശാസ്ത്രത്തിലും സുവോളജിയിലും ബിരുദം നേടി.
പഠനം പൂർത്തിയാക്കിയപ്പോൾ അവർക്ക് ആ സർവകലാശാലയിൽത്തന്നെ ഒരു ഡമോൺസ്ട്രെറ്റർ ആകാനായി.
1916 നും 1917 നും ഇടയിൽ ഒരു സർക്കാർ ഗവേഷണ സ്കോളർഷിപ്പ് ലഭിച്ചു.
ഇതുകൂടാതെ സസ്യശാസ്ത്രത്തിൽ മാക്ബെയിൻ ഗവേഷണ സ്കോളർഷിപ്പും ലഭിച്ചിട്ടുണ്ട്.
നോർതേൺ ടെറിട്ടറിയിലെസസ്യലതാദികളെക്കുറിച്ചുള്ള പഠിക്കാൻ ആണ് ഗവേഷണ സ്കോളർഷിപ്പ് ലഭിച്ചത് .
1917-ലെ , ആൽഫ്രഡ് ജെ. എവാർട്ട് , ഒ ബി ഡേവിസ് എന്നിവർക്കായി അവരുടെ ദി ഫ്ലോറ ഓഫ് ദി നോർതേൺ ടെറിട്ടറി എന്ന പുസ്തകത്തിൽ അവർ രേഖാചിത്രങ്ങൾ വരച്ചുനൽകി.
1925 മുതൽ 1926 വരെ അവർ ഇമ്പീരിയൽ കോളേജ് ഓഫ് സയൻസ് ആൻഡ് ടെക്നോളജി സന്ദർശിച്ചു.
1926 മുതൽ 1927 വരെ അവർ  മാഞ്ചസ്റ്ററിലെ യൂണിവേഴ്സിറ്റിയിൽ മടങ്ങിയെത്തി.
ലോഞ്ചിങിൽ മാഞ്ചസ്റ്ററിൽ അവൾ ഡ്ബ്ലിയു എച്ച് ലാങ്ങുമായിച്ചേർന്ന് പ്രവർത്തിച്ചു.
ലാങ് അവരുടെ ബഹുമാനാർത്ഥം ഒരു സസ്യത്തിനു കുക്ക്സാനിയ എന്നു പേരു നൽകി.
1929 മുതൽ, പാലിയോബോട്ടണിയിൽ തന്റെ ഗവേഷണം കേന്ദ്രീകരിച്ചു.
ഫോസിൽ സസ്യങ്ങളെപ്പറ്റി അവർ അനേകം ഗവേഷണപ്രബന്ധങ്ങൾ തയ്യാറാക്കി.
ആദ്യകാല ട്രക്കിയോഫൈറ്റുകളെപ്പറ്റി സിലൂറിയൻ കാലഘട്ടത്തിലുള്ളതും ദേവാണിയൻ കാലഘട്ടത്തിലുള്ളതുമായ സസ്യങ്ങളെപ്പറ്റിയാണിങ്ങനെ പഠിച്ചത്.
ഈ ഗവേഷണം ആദ്യകാല കരസസ്യങ്ങളുടെ ആവിർഭാവത്തെപ്പറ്റിയുള്ള പല കണ്ടെത്തലിനുമിടയാക്കി.
അടുത്ത കാലത്തുനടന്ന കൽക്കരി രൂപവത്കരണവും അവർ പഠിച്ചു.
വിക്ടോറിയയിലെ ആദിമ കര ഫോസിൽ സസ്യങ്ങളെപ്പറ്റി നടത്തിയ പഠനത്തിനു തന്റെ ഗവേഷണ പ്രബന്ധത്തിന് 1932 ൽ മെൽബൺ സർവ്വകലാശാലയിൽ നിന്ന്  ഒരു ഡി.എസ്.സി. ലഭിച്ചു.
1930-ൽ മെൽബൺ സർവകലാശാലയിലെ സസ്യശാസ്ത്ര ലക്ചററായി നിയമിക്കപ്പെട്ടു.
1940 കൾ മുതൽ ഫോസിൽ സ്പോറസുകൾ, പൂമ്പൊടി, ഫൈറ്റോപ്ലാങ്ക്ടൺ എന്നിവയെപ്പറ്റിയും, അവയുടെ പാലിജ്യോഗ്രാഫിയുമായുള്ള ബന്ധത്തെപ്പറ്റിയുമുള്ള അവരുമായുള്ള ബന്ധവും പഠിക്കാൻ സമയം ചിലവഴിച്ചു.
എണ്ണ പര്യവേക്ഷണത്തിനായി പ്ലാന്റ് മൈക്രോഫോസിലുകളുടെ ഉപയുക്തതയും പഠനവിധേയമാക്കി.
1949 ൽ അവരുടെ നേതൃത്വത്തിൽ കൗൺസിൽ ഫോർ സയന്റിഫിക് ആൻഡ് ഇൻഡസ്ട്രിയൽ റിസർച്ച് രൂപവത്കരിച്ചു.
1952 ൽ അവർ ബോട്ടണിയിൽ ഗവേഷകനെ നിയമിക്കുകയും 1959 ൽ വിരമിക്കുകയും ചെയ്തു.
1959 ന് ശേഷം അവർ വിരമിച്ച കാലത്തും അവർ സജീവമായിരുന്നു.
1959ൽ അവരുടെ 86 പ്രബന്ധങ്ങളിൽ 30 എണ്ണം പ്രസിദ്ധീകരിക്കപ്പെട്ടു.
1976 മുതൽ അമേരിക്ക ബൊട്ടാണിക്കൽ സൊസൈറ്റി അവരുടെ വാർഷിക യോഗത്തിൽ പാലിയോബോട്ടണിയിലെ മികച്ച പേപ്പർ  അവതരിപ്പിച്ച അവർക്ക് ഇസബെൽ കുക്സൺ പുരസ്കാരം നൽകി ആദരിച്ചു.
കുക്സണിലെ ബെക്വെസ്റ്റിൽ ആണ് അത്തവണ സൊസൈറ്റി വാർഷിക സമ്മേളനം നടത്തിയത്.
കാൻബറ പ്രാന്തപ്രദേശത്തുള്ള ബാങ്ക്സ് എന്ന പ്രദേശത്തെ കുക്ക്സൺ പ്ലേസ് അവരുടെ പേരിലറിയപ്പെടുന്നു.
ഇതും കാണുക ഫോറ ഫോസിൽ സൈസ് ബരാഗ്വനാഥിയ അവലംബം ↑ ഓസ്ട്രേലിയൻ നാഷണൽ ബൊട്ടാണിക്കൽ ഗാർഡൻ.
↑ മേരി ഇ.
ഡറ്റ്മാൻ, കുക്ക്സൺ, ഇസബെൽ ക്ലിഫ്ടൺ (1893-1973) , ഓസ്ട്രേലിയൻ ഓക്സ്ഫോർഡ് ഓഫ് ബയോഗ്രഫി, വാല്യം 13, മെൽബൺ യൂണിവേഴ്സിറ്റി പ്രസ്സ്, 1993, പേജ് 491-492.
1 2 ബൊട്ടാണിക്കൽ സൊസൈറ്റി ഓഫ് അമേരിക്ക.
ഉമാതില്ല ദേശീയ വനം
ഉമാതില്ല ദേശീയ വനം ഒറിഗണിൻറെ വടക്കുകിഴക്കൻ മേഖലയിലെയും വാഷിംഗ്ടണിലെ തെക്കുകിഴക്കൻ മേഖലകളിലെയും ബ്ലൂ പർവതനിരകളിലെ ഏകദേശം 1.4 ദശലക്ഷം ഏക്കർ (5,700 ചതുരശ്ര കിലോമീറ്റർ) വിസ്തൃതിയുള്ള ദേശീയ വനമാണ്.
ഭൂവിസ്തൃതിയുടെ അവരോഹണ ക്രമത്തിൽ ഉമാതില്ല, ഗ്രാന്റ്, കൊളംബിയ, മോറോ, വാല്ലോവ, യൂണിയൻ, ഗാർഫീൽഡ്, അസോട്ടിൻ, വീലർ, വാല്ല വാല്ല കൗണ്ടികളുടെ ഭാഗങ്ങളിൽ ദേശീയ വനം സ്ഥിതി ചെയ്യുന്നു.
(കൊളംബിയ, ഗാർഫീൽഡ്, അസോട്ടിൻ, വാല്ല വാല്ല കൌണ്ടികൾ വാഷിംഗ്ടണിലും ബാക്കിയുള്ളവ ഒറിഗണിലാണ്.) വനത്തിന്റെ മുക്കാൽ ഭാഗത്തിലധികവും ഒറിഗൺ സംസ്ഥാനത്താണ്.
ഒറിഗണിലെ പെൻഡിൽടണിലാണ് ഫോറസ്റ്റ് ആസ്ഥാനം സ്ഥിതിചെയ്യുന്നു.
ഒറിഗണിലെ ഹെപ്‌നർ, ഉകിയ എന്നിവിടങ്ങളിലും വാഷിംഗ്ടണിലെ പോമെറോയ്, വല്ല വാല എന്നിവിടങ്ങളിലും പ്രാദേശിക ജില്ലാ റേഞ്ച് ഓഫീസുകളും ഉണ്ട്.
അവലംബം ↑ ↑ ↑ Revised Visitation Estimates - National Forest Service ↑ Table 6 - NFS Acreage by State, Congressional District and County - United States Forest Service - September 30, 2007 ↑
ഉമാമി This article may be expanded with text translated from the corresponding article in English .
A model attribution edit summary Content in this edit is translated from the existing English Wikipedia article at [[:en:Umami]]; see its history for attribution.
You should also add the template {{Translated|en|Umami}} to the talk page .
ഇംഗ്ലീഷ് വിലാസം https://ml.wikipedia.org/wiki/Umami Tomatoes are rich in umami components.
Soy sauce is also rich in umami components.
അഞ്ച് അടിസ്ഥാനരുചികളിൽ പെട്ട ഒരു രുചി ആണ് ഉമാമി (മറ്റുള്ളവ ഉപ്പ് , കയ്പ്, മധുരം, പുളി).
സന്തോഷകരമായിട്ടുള്ള സ്വാദുള്ള എന്നർഥം വരുന്ന ഒരു ജാപ്പനീസ് പദമാണ് ഉമാമി.
ജപ്പാനിലെ ഒരു പ്രൊഫസർ ആയ കികുനെ ഇക്കെദയാണ് ഈ രുചിയെ ശാസ്ത്രീയമായി തിരിച്ചറിഞ്ഞത്.
അജിനോമോട്ടോയിൽ നിന്ന് കിട്ടുന്ന രുചി ഉമാമി യ്ക്ക് ഉദാഹരണമാണ്.
പുറത്തേക്കുള്ള കണ്ണികൾ Umami Information Centre ( NPO ) International Glutamate Information Service
ഉമാശ്രീ ഇംഗ്ലീഷ് വിലാസം https://ml.wikipedia.org/wiki/Umashree
ഒരു ഇന്ത്യൻ അഭിനേത്രിയും രാഷ്ട്രീയ പ്രവർത്തകയുമാണ് ഉമാശ്രീ ( കന്നഡ : ಉಮಾಶ್ರೀ , ജനനം: 1957 മെയ് 10).
2013-ൽ സിദ്ധരാമയ്യയുടെ മന്ത്രിസഭയിൽ മന്ത്രിയായി.
കർണാടകയിലെ തുംകുർ ജില്ലയിൽ 1957 മെയ് 10ന് ജനിച്ചു.
ഇപ്പോൾ കർണാടക പ്രദേശ് കോൺഗ്രസ് പാർട്ടി കമ്മിറ്റിയുടെ ചെയർമാനാണ്.
1984ൽ  ഉമാശ്രീ സിനിമയിൽ അരങ്ങേറി.
എൻ.എസ് റാവു, മുഖ്യമന്ത്രി ചന്ദ്രു എന്നിവരോടൊത്ത് അഭിനയിച്ചു.
2007ൽ മികച്ചനടിക്കുള്ള ദേശീയപുരസ്കാരം ലഭിച്ചു.
സിനിമകൾ ധനി(1996) സ്വാഭിമാന മണി വീരു ഗുലാബി ടാക്കീസ് സീരിയലുകൾ കിച്ചു അമ്മ നിനഗാഗി മുസഞ്ചേ കാത പ്രസംഗ ഹത്യേ നൊന്തവാര ഹാഡു പുരസ്കാരങ്ങൾ മികച്ച നടിക്കുള്ള ദേശീയപുരസ്കാരം(2007) മികച്ച സഹനടിക്കുള്ള കർണാടക സംസ്ഥാന ചലച്ചിത്രപുരസ്കാരം അവലംബം പുറം കണ്ണികൾ Umashree എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Umashree
ഉമിക്കരി ഉമിക്കരി
നെല്ലിന്റെ പുറം‌പാളിയായ ഉമി കരിച്ചാൽ ലഭിക്കുന്നതാണ് ഉമിക്കരി .
കേരളീയർ പല്ല് വൃത്തിയാക്കാൻ ഇത് ഉപയോഗിക്കാറുണ്ട്.
നെല്ലിനെ പൊതിഞ്ഞിരിക്കുന്ന ആവരണമാണ് ഉമി.
നെല്ല് പൂവായിരിക്കുമ്പോൾ കാണപ്പെടുന്ന രണ്ട് ദളങ്ങളാണ് അരിയായി മാറുന്ന നേരത്ത് ആവരണമായി കാണുന്നത്.
നെല്ല് കുത്തിയിട്ട് അരി ശേഖരിക്കുമ്പോൾ വെളിയിൽ വരുന്ന ഭാരം കുറഞ്ഞ തോടിനെ ഉമിയെന്ന് പറയുന്നു.
ഉമിക്കരി നന്നായി പൊടിച്ച് വിരലിലെടുത്ത് പല്ലുകളിൽ ഉരയ്ക്കുമ്പോൾ പല്ലിൽ അടിഞ്ഞുകൂടിയ മാലിന്യങ്ങൾ നശിച്ച് പല്ല് വൃത്തിയാവുന്നു.
ഉമിക്കരി കൈവെള്ളയിൽ.
ആഗ്രഹാനുസരണം ഉമിക്കരിയിൽ ഉപ്പും , കുരുമുളകു പൊടിച്ചതും ചേർക്കുക പതിവുണ്ട്.
ടൂത്ത് പേസ്റ്റുകളുടെ പ്രചാരം വർദ്ധിച്ചതും, ഉമി കരിക്കുവാനുള്ള അസൗകര്യങ്ങളും കാരണമായിരിക്കണം ഉമിക്കരിയുടെ ഉപയോഗം കുറഞ്ഞു പോയത്.
ഉമിക്കരി, കരി തുടങ്ങിയ വസ്തുക്കളുപയോഗിക്കുന്നത് പല്ലും മോണയും ചേരുന്ന ഭാഗം തേയാൻ കാരണമാകുമെന്ന വൈദ്യോപദേശവും ഉമിക്കരിയുടെ പ്രചാരം കുറയാൻ കാരണമായിട്ടുണ്ടാവാം.
ഏതാനും ദശകങ്ങൾ മുമ്പു വരെ ടൂത്ത് പേസ്റ്റിനു പകരം ഉമിക്കരിയും, ടംഗ് ക്ലീനറിനു പകരം ഈർക്കിൽ പിളർന്നെടുത്തുണ്ടാക്കുന്ന അലകുകളും ആയിരുന്നു കൂടുതൽ പേരും ഉപയോഗിച്ചിരുന്നത്.
ഉമാതില്ല ഇന്ത്യൻ വർഗ്ഗം ഇംഗ്ലീഷ് വിലാസം https://ml.wikipedia.org/wiki/Umatilla_people Sahaptin tribal representatives in Washington D.C. c.1890.
Back row: John McBain (far left), Cayuse chief Showaway, Palouse chief Wolf Necklace, and far right, Lee Moorhouse, Umatilla Indian Agent.
Front row: Umatilla chief Peo, Walla Walla chief Hamli, and Cayuse Young Chief Tauitau.
ഉമാതില്ല ജനങ്ങൾ, പരമ്പരാഗതമായി ഐക്യനാടുകളുടെ വടക്കു പടിഞ്ഞാറൻ ഭാഗത്ത് ഉമാതില, കൊളമ്പിയ നദികൾക്കു സമാന്തരമായി കൊളമ്പിയ പീഠഭൂമി പ്രദേശത്ത് അധിവസിച്ചിരുന്ന  സഹാപ്റ്റിൻ ഭാക്ഷ സംസാരിക്കുന്ന ഒരു അമേരിക്കൻ ഇന്ത്യൻ വംശമാണ്.
ചരിത്രം Umatilla maid, 1909, Edward S. Curtis
ഉമാതില്ല നേഷൻറെ അതിരുകൾ കൊളമ്പിയ നദിയ്ക്ക് മറുവശത്ത് പടിഞ്ഞാറേ ദിക്കിൽ ടെനിനോസും ( Teninos ) വടക്കു ദിക്കിൽ ക്ലിക്കിറ്റാറ്റ്സും ( Klickitats ) ആണ്.
അവരുടെ വടക്കൻ അതിരിൽ വാസ്കോ-വിഷ്റാംസ് ജനങ്ങൾ വസിക്കുന്ന പ്രദേശവുമാണ്.
ഉമാതില്ല ജനങ്ങൾ നിരന്തരമായി മറ്റ് ഇന്ത്യൻ വർഗ്ഗങ്ങളായ “ബന്നോക്സ്” ( Bannocks ), “പൈയൂട്സ്” ( Paiutes ) എന്നിവരുടെ ആക്രമണങ്ങൾക്കിരയായിരുന്നു.
ഭാക്ഷാപരമായി ഉമാതില്ല ഭാക്ഷ, പെനൂട്ടിയൻ ഭാക്ഷാകുടുംബത്തിലെ ഉപവിഭാഗമായ സഹാപ്റ്റിന് ഭാക്ഷയുടെ അവാന്തര വിഭാഗമാണ്.
ഇന്നത്തെക്കാലത്ത് കിഴക്കൻ ഒറിഗോൺ, കിഴക്കൻ വാഷിങ്ടൺ, ഇഡാഹോ പാൻഹാൻറിൽ പ്രദേശങ്ങളിലെ ഇന്ത്യൻ വർഗ്ഗങ്ങളുടെ ഭാക്ഷകളുമായി ഇതിനു വളരെ സാമ്യമുണ്ട്.
“നെസ് പേർസ്”, “കയൂസെ”, “വല്ല വല്ല”, “യാക്കിമ” വിഭാഗക്കാരുടെ ഭാക്ഷകളും ഉമാതില്ല ഭാക്ഷയുമായി ബന്ധപ്പെട്ടിരിക്കുന്നു.
പത്തൊമ്പതാം നൂറ്റാണ്ടിൻറെ ആദ്യപകുതിയിൽ  യൂറോപ്യൻ കുടിയേറ്റക്കാരോടൊപ്പം ഭൂഖണ്ഡത്തിലെത്തിയ വസൂരി പോലയുള്ള സാംക്രമിക രോഗങ്ങൾ, ഈ രോഗങ്ങളോടു പ്രതിരോധശേഷിയില്ലാത്ത ഈ തദ്ദേശീയ വിഭാഗങ്ങളുടെ അന്തകരായി.
ഉമാതില്ല ജനങ്ങളുടെ അംഗസംഖ്യ ഇക്കാലത്ത് ഗണ്യമായി കുറഞ്ഞു.
1855 ൽ ഐക്യനാടുകളുമായുള്ള ഉടമ്പടികളുടെ ഭാഗമായി ഈ സഹാപ്റ്റിന് ഭാക്ഷ സംസാരിക്കുന്ന വർഗ്ഗങ്ങളുടെ പിതൃഭൂമികളിൽ ഭൂരപക്ഷവും ഐക്യനാടുകൾക്കു കൈമാറി റിസർവ്വേഷനുകളിലേയ്ക്കു മാറിത്താമിസിക്കുവാൻ നിർബന്ധിതരായിത്തീർന്നു.
റിസർവ്വേഷൻ കാലഘട്ടം
ഇന്ന് “കയൂസെ”, “വല്ല വല്ല” വർഗ്ഗങ്ങളുമായുള്ള കൂട്ടായ്മയിൽ ഇവർ “കോൺഫെഡറേറ്റഡ് ട്രൈബ്സ് ആഫ് ദ ഉമാതില്ല ഇന്ത്യൻ റിസർവ്വേഷൻ” ആയി ഫെഡറൽ അംഗീകാരം സിദ്ധിച്ച്, ഗോത്ര സർക്കാർ സംവിധാനവും റിസർവ്വേഷനും പങ്കുവയ്ക്കുന്നു.
അവരുടെ റിസർവ്വേഷൻ ഒറിഗോണിലം പെന്റെൽട്ടൺ (Pendleton), ബ്ലൂ മൌണ്ടൻ പ്രദേശങ്ങളിലായി വ്യാപിച്ചു കിടക്കുന്നു.
ഉമാതില്ല നദി, ഉമാതില്ല കൌണ്ടി, ഉമാതില്ല ദേശീയ വനം എന്നിങ്ങനെ ഒട്ടനവധി സ്ഥലങ്ങളും ഭൂമിശാസ്ത ഘടകങ്ങളും ഉമാതില്ല വർഗ്ഗത്തിന്റെ പേരുമായി ബന്ധപ്പെട്ടു കിടക്കുന്നു.
കൊളംബിയ നദിയിലെ “ജോൺ ഡേ” അണക്കെട്ടിൽ രൂപ്പെട്ടിരിക്കുന്ന തടാകം “ലെയ്ക്ക് ഉമാതില്ല” എന്നറിയപ്പെടുന്നു.
അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ Umatilla എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Confederated Tribes of the Umatilla Indian Reservation homepage Archived 2007-12-12 at the Wayback Machine .
ഉമാമ ബിൻത് സൈനബ്
പ്രവാചകൻ മുഹമ്മദ് നബിയുടെ കാലത്ത് ജീവിച്ച സ്വഹാബി വനിതയാണ് ഉമാമ ബിൻത് അബുൽ ആസ് ബിൻ അൽ റാബി ( Arabic : أمامة بنت ابو العاص بن الربيع) പ്രവാചകൻ  മുഹമ്മദ് നബിയുടെ പൗത്രിയാണ് ഉമാമ ബിൻത് സൈനബ്.
മുഹമ്മദ് നബിയുടെ മൂത്തമകളായ സൈനബിൻറെ മകളാണ് ഉമാമ ബിൻത് സൈനബ്.
ഉമാശങ്കർ ജോഷി ഇംഗ്ലീഷ് വിലാസം https://ml.wikipedia.org/wiki/Umashankar_Joshi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉമാശങ്കർ ജോഷി ഒരു പ്രശസ്ത ഗുജറാത്തി കവിയും പണ്ഡിതനും എഴുത്തുകാരനുമായിരുന്നു  ( ജൂലൈ 12 , 1911 - ഡിസംബർ 19 , 1988 ) .
ഇന്ത്യൻ സാഹിത്യത്തിന്, പ്രത്യേകിച്ച് ഗുജറാത്തി സാഹിത്യത്തിന് ഇദ്ദേഹം നൽകിയ സംഭാവനകൾ പരിഗണിച്ച് 1967 -ൽ ഇദ്ദേഹത്തിന് ജ്ഞാനപീഠ പുരസ്കാരം നൽകപ്പെട്ടു.
കൃതികൾ നിഷിധ് ( નિશિથ ) ഗംഗോത്രി ( ગંગોત્રી ) വിശ്വശാന്തി ( વિશ્વશાંતિ ) മഹപ്രസ്ഥാൻ ( મહાપ્રસ્થાન ) അഭിജ്ഞ ( અભિજ્ઞ ) സത്പദ ( સાતપદ ) പുരസ്കാരങ്ങൾ ജ്ഞാനപീഠ പുരസ്കാരം - 1967 രഞ്ചിത്രം സുവർണ ചന്ദ്രക് - 1939 നർമദ് സുവർണ ചന്ദ്രക് - 1947 സോവിയറ്റ് ലാന്റ് നെഹ്രു പുരസ്കാരം - (??)
ഉമി ഇംഗ്ലീഷ് വിലാസം https://ml.wikipedia.org/wiki/Husk
നെന്മണിയുടെ പുറം പാളിയെയാണ് ഉമി എന്നുവിളിക്കുന്നത്.
എല്ലാ ധാന്യങ്ങൾക്കും ഇതുപോലെ ഒരു പുറംപാളി (Husk) ഉണ്ടെങ്കിലും, മലയാളത്തിൽ ഉമി എന്നു പരക്കെ വിവക്ഷിക്കുന്നത്  നെന്മണിയുടെ പുറംതോടിനെയാണ്.
പുഴുങ്ങിയതോ പച്ചയോ ആയ നെല്ല് കുത്തി അരിയാക്കുന്ന പ്രക്രിയയിൽ ഉമി വേർതിരിക്കപ്പെടുന്നു.
നെല്ലിൽ നിന്ന് ലഭിക്കുന്ന ഉപോൽപ്പന്നങ്ങളിൽ പ്രധാനപ്പെട്ടതാണ് ഉമി.
ഇത് ഇന്ധനമായും ഉപയോഗിക്കുന്നു.
ഉമിയുടെ 75% ഭാഗങ്ങളും ഓർഗാനിക് മാറ്റർ ആണ്.
അതിനാൽ ഇതൊരു കാര്യക്ഷമമായ ഇന്ധനമായി ഉപയോഗിക്കാൻ സാധിക്കും.
ഉമി കത്തിക്കുമ്പോൾ ലഭിക്കുന്ന ചാരത്തിന്റെ 92% - 95% വരെ സിലിക്ക ആണ്.
വളരെ ഭാരം കുറവുള്ളതും, അതേസമയം വളരെയധികം പ്രതലവിസ്തീർണ്ണമുള്ളതുമായ ഈ ചാരം പലവിധ വ്യാവസായിക ആവശ്യങ്ങൾക്കും ഉപയോഗിക്കുന്നുണ്ട്.
കെട്ടിടനിർമ്മാണ മേഖലയിൽ ബലപ്പെടുത്തൽ ഘടകം ആയി ഇത് ഉപയോഗിക്കുന്നു .
ഉമിക്കരി
ഉമി കരിച്ച്,  ചാരമാകുന്നതിനുമുമ്പ് തണുപ്പിച്ചെടുക്കുന്ന "ഉമിക്കരി" കേരളത്തിൽ  ദന്തധാവനത്തിനുള്ള ഒരു ചൂർണ്ണമായി (പൊടി) പരക്കെ ഉപയോഗിച്ചിരുന്നു.
ഉമാബായ് ദഭാഡെ
മറാഠാ സാമ്രാജ്യത്തിന്റെ ഭാഗമായ ദഭാഡെ കുടുംബത്തിലെ ഒരു പ്രമുഖ അംഗമായിരുന്നു സർസേനാപതി ഉമാബായ് ദഭാഡെ (മരണം: 1753).
മറാഠാ സൈന്യത്തിലെ സേനാപതിയായ ആദ്യത്തെ വനിതയാണ് ഉമാബായ്.
ദഭാഡെ കുടുംബത്തിലെ അംഗങ്ങൾ പാരമ്പര്യമായി സേനാപതി (കമാൻഡർ-ഇൻ-ചീഫ്) എന്ന പദവി വഹിച്ചിരുന്നു.
കൂടാതെ ഗുജറാത്തിലെ നിരവധി പ്രദേശങ്ങളുടെ നിയന്ത്രണവും ദഭാഡെ കുടുംബത്തിന്റെ അധികാരത്തിൽ ആയിരുന്നു.
ഭർത്താവ് ഖാണ്ഡേറാവുവിന്റെയും മകൻ ത്രയംബക് റാവുവിന്റെയും മരണശേഷം ഉമാബായ് അധികാരം ഏറ്റെടുത്തു.
ഈ കാലത്ത് സേനാപതി സ്ഥാനം പ്രായപൂർത്തിയാകാത്ത മകൻ യശ്വന്ത് റാവു വിന്റെ പേരിലായിരുന്നുവെങ്കിലും ഭരിച്ചിരുന്നത് ഉമാബായ് ആയിരുന്നു.
പേഷ്വ ബാലാജി ബാജിറാവുവിനെതിരായി ഉമാബായ് നടത്തിയ കലാപം പരാജയപ്പെടുകയും ഇത് ദഭാഡെ കുടുംബത്തിന്റെ പതനത്തിൽ കലാശിക്കുകയും ചെയ്തു.
അഭോങ്കർ ദേവ്‌റാവു ഠോക്കെ ദേശ്മുഖിന്റെ മകളാണ് ഉമാബായ് ദഭാഡെ.
ഖാണ്ഡേറാവു ദബാഡെയെ വിവാഹം കഴിച്ചതോടെ അവർ ദഭാഡെ കുടുംബത്തിന്റെ ഭാഗമായി.
ഖാണ്ഡേറാവുവിന്റെ മൂന്ന് ഭാര്യമാരിൽ ഏറ്റവും ഇളയത് ഉമാബായ് ആയിരുന്നു.
ഈ ദമ്പതികൾക്ക് ത്രയംബക്‌ റാവു, യശ്വന്ത്റാവു, സവായ് ബാബുറാവു എന്നിങ്ങനെ മൂന്ന് ആൺമക്കളും ഷാബായ്, ദുർഗ്ഗാബായ്, ആനന്ദിബായ് എന്നിങ്ങനെ മൂന്ന് പെൺമക്കളും ഉണ്ടായിരുന്നു.
1710-ൽ ഉമാബായി നാസിക്കിനടുത്തുള്ള സപ്തശൃംഗി ദേവിയുടെ ക്ഷേത്രത്തിലെത്താൻ കുന്നിൻ മുകളിലേക്ക് 470 പടികൾ നിർമ്മിച്ചു.
ഉമാബായിയുടെ ഭർത്താവ് ഖാണ്ഡേറാവു, ഛത്രപതി ഷാഹുവിന്റെ കീഴിൽ മറാഠാ സേനാപതി (കമാൻഡർ-ഇൻ-ചീഫ്) ആയിരുന്നു.
1729-ൽ അദ്ദേഹത്തിന്റെ മരണശേഷം, അവരുടെ മകൻ ത്രയംബക് റാവു ദഭാഡെ സേനാപതിയായി.
ഗുജറാത്ത് പ്രവിശ്യയിൽ നിന്ന് ചൗത്ത്, സർദേശ്മുഖി എന്നീ നികുതികൾ പിരിക്കാനുള്ള അവകാശം ദഭാഡെ കുടുംബത്തിന് ഉണ്ടായിരുന്നു.
അത് അവർക്ക് ഒരു പ്രധാന വരുമാന സ്രോതസ്സായിരുന്നു.
ഷാഹുവിന്റെ പേഷ്വ (പ്രധാനമന്ത്രി) ബാജിറാവു ഒന്നാമൻ ഗുജറാത്തിൽ നിന്ന് നികുതി പിരിവ് ഏറ്റെടുക്കാൻ തീരുമാനിച്ചപ്പോൾ, ദഭാഡെ കുടുംബം ഛത്രപതിക്കും പേഷ്വയ്‌ക്കുമെതിരെ കലാപം നടത്തി.
1731-ലെ ദാഭോയ് യുദ്ധത്തിൽ ബാജിറാവു ത്രിംബക് റാവുവിനെ പരാജയപ്പെടുത്തി വധിച്ചു.
ഭർത്താവിൻന്റെയും മകന്റെയും മരണശേഷം, ഉമാബായ് ദബാഡെ കുടുംബത്തിന്റെ നേതൃസ്ഥാനം ഏറ്റെടുത്തു.
ത്രയംബക് റാവുവിന്റെ എല്ലാ സ്വത്തുക്കളും പദവികളും (സേനാപതി സ്ഥാനം ഉൾപ്പെടെ) ഛത്രപതി ഷാഹു ഉമാബായിയുടെ പ്രായപൂർത്തിയാകാത്ത മകൻ യശ്വന്ത് റാവുവിന് നൽകി.
The Peshwa allowed them to retain control of Gujarat, on the condition that they would remit half of the revenues to his treasury.
വരുമാനത്തിന്റെ പകുതി തന്റെ ഖജനാവിലേക്ക് അയക്കാമെന്ന വ്യവസ്ഥയിൽ ഗുജറാത്തിന്റെ നിയന്ത്രണം നിലനിർത്താൻ പേഷ്വ അവരെ അനുവദിച്ചു.
പ്രായപൂർത്തിയായപ്പോൾ, യശ്വന്ത് റാവു മദ്യത്തിനും കറുപ്പിനും അടിമയായി.
ഈ അവസരത്തിൽ ലെഫ്റ്റനന്റ് ദാമാജി റാവു ഗെയ്ക്‌വാഡ് തന്റെ ശക്തി വർദ്ധിപ്പിച്ചു.
പേഷ്വക്കെതിരെ
ഉമാബായി പേഷ്വാ ബാജിറാവുവുമായി അനുരഞ്ജനം നടിച്ചുവെങ്കിലും തന്റെ മകനെ കൊന്നതിലുള്ള പക അവർ എപ്പോഴും നിലനിറുത്തി.
കരാർപ്രകാരം വരുമാനത്തിന്റെ പകുതി ഷാഹുവിന്റെ ട്രഷറിയിലേക്ക് അയക്കേണ്ടിയിരുന്നുവെങ്കിലും ഉമാബായ് അത് ചെയ്തിരുന്നുല്ല.
എന്നാൽ ദുഃഖിതയായ ഒരു വിധവ, മകനെ നഷ്ടപ്പെട്ട അമ്മ, എന്നീ കാര്യങ്ങൾ പരിഗണിച്ച് ഉമാബായിക്ക് എതിരെ കടുത്ത നടപടികളൊന്നും എടുക്കാൻ ഷാഹു മുതിർന്നില്ല.
പേഷ്വാ ബാജിറാവു ഒന്നാമൻ 1740-ലും ഛത്രപതി ഷാഹു 1749-ലും മരിച്ചു.
പുതിയ ഛത്രപതി രാജാറാം രണ്ടാമനും അദ്ദേഹത്തിന്റെ പേഷ്വ ബാലാജി ബാജി റാവുവും കടുത്ത സാമ്പത്തിക പ്രതിസന്ധി നേരിട്ടു.
തൽഫലമായി, പേഷ്വ ബാലാജി ബാജിറാവു ദഭാഡെകളെ കീഴടക്കാനും ഛത്രപതിയുടെ ഭണ്ഡാരത്തിലേക്ക് പണം അയക്കാൻ അവരെ നിർബന്ധിക്കാനും തീരുമാനിച്ചു.
ഛത്രപതിയുമായി വരുമാനം പങ്കിടാൻ ആവശ്യമായ ഉടമ്പടിയിൽ നിന്ന് ദഭാഡെ കുടുംബത്തെ ഒഴിവാക്കണമെന്ന് അഭ്യർത്ഥിച്ച് ഉമാബായി പേഷ്വയോട് അപേക്ഷിച്ചുവെങ്കിലും ഫലമുണ്ടായില്ല.
മുൻ മറാഠാ റാണിയായിരുന്ന താരാബായിക്കും പേഷ്വയോട് പക ഉണ്ടായിരുന്നു.
പേഷ്വയ്‌ക്കെതിരെ സഖ്യമുണ്ടാക്കാൻ അവൾ ഉമാബായിയെ സമീപിച്ചു.
1750-ൽ രണ്ട് സ്ത്രീകളും കണ്ടുമുട്ടി.
ഉടമ്പടിയിൽ നിന്ന് ദഭാഡെ കുടുംബത്തെ മോചിപ്പിക്കാൻ പേഷ്വ വിസമ്മതിച്ചാൽ താരാബായിയെ പിന്തുണയ്ക്കുമെന്ന് ഉമാബായ് വാഗ്ദാനം ചെയ്തു.
1750 ഒക്ടോബർ 1-ന്, താരാഭായിയും ഉമാബായിയും ശംഭു മഹാദേവ ക്ഷേത്രത്തിൽ വച്ച് വീണ്ടും കണ്ടുമുട്ടി.
അവിടെ വെച്ച് പേഷ്വയ്‌ക്കെതിരെ പോരാടാൻ താരാബായ് പ്രേരിപ്പിച്ചിരിക്കാമെന്ന് കരുതപ്പെടുന്നു.
1750 ഒക്ടോബർ 20-ന്, വരുമാനം പങ്കിടൽ ഉടമ്പടിയിൽ നിന്ന് ദഭാഡെ കുടുംബത്തെ മോചിപ്പിക്കാൻ പേഷ്വയോട് അന്തിമ അഭ്യർത്ഥന നടത്താൻ ഉമാബായ് തന്റെ വിശ്വസ്തനായ യാദോ മഹാദേവ് നിർഗുഡോട് ആവശ്യപ്പെട്ടു.
പേഷ്വ ബാലാജി ഈ അഭ്യർത്ഥന നിരസിക്കുകയും ഛത്രപതിയുടെ ട്രഷറിയിലേക്ക് ഉള്ള പണം ഉടൻ അയക്കണമെന്ന് ആവശ്യപ്പെടുകയും ചെയ്തു.
ഈ സാഹചര്യത്തിലും ഉമാബായ് പേഷ്വയോട് എതിരിടാൻ തയ്യാറായില്ല.
കൂടാതെ പേഷ്വയുമായി വ്യക്തിപരമായ ഒരു കൂടിക്കാഴ്ചയ്ക്ക് ശ്രമിക്കുകയും ചെയ്തു.
നവംബർ 22ന് ആലന്തിയിൽ വച്ചാണ് ഇരുവരും കണ്ടുമുട്ടിയത്.
ഈ യോഗത്തിൽ, വരുമാനം പങ്കിടൽ ഉടമ്പടി അന്യായമായി ബലപ്രയോഗത്തിലൂടെ അടിച്ചേൽപ്പിക്കപ്പെട്ടതാണെന്നും അതിനാൽ അത് ബാധകമല്ലെന്നും ഉമാബായ് വാദിച്ചു.
പേഷ്വ ബാലാജി ബാജിറാവുവാകട്ടെ, ഇത് ഒരു സാധുവായ വാദമായി അംഗീകരിക്കാൻ വിസമ്മതിക്കുകയും ഗുജറാത്തിൽ നിന്ന് സമാഹരിച്ച വരുമാനത്തിന്റെ പകുതി ആവശ്യപ്പെടുകയും ചെയ്തു.
ബാലാജി ബാജി റാവു മുഗൾ അതിർത്തിയിലേക്ക് പോയ തക്കത്തിന്, താരാബായ് ഛത്രപതി രാജാറാം രണ്ടാമനെ 1750 നവംബർ 24-ന് തടവിലാക്കി.
താരാബായിയെ സഹായിക്കാൻ ഉമാബായി തന്റെ ലെഫ്റ്റനന്റ് ദാമാജി ഗെയ്ക്‌വാഡിന്റെ നേതൃത്വത്തിൽ മറാഠാ, ഗുജറാത്തി സൈനികരുടെ ഒരു സേനയെ അയച്ചു.
1751 മാർച്ചിൽ പേഷ്വയുടെ അനുയായികൾക്കെതിരെയുള്ള ചില പ്രാഥമിക വിജയങ്ങൾക്ക് ശേഷം, ഗെയ്ക്ക്‌വാഡ് കൃഷ്ണ നദീതടത്തിലെ ഒരു മലയിടുക്കിൽ കുടുങ്ങി.
ഗെയ്ക്ക്‌വാഡിന്റെ പടയാളികൾ അദ്ദേഹത്തെ ഉപേക്ഷിച്ചുപോയതിനാൽ പേഷ്വയുമായി സമാധാന ഉടമ്പടി തേടാൻ അദ്ദേഹം നിർബന്ധിതനായി.
പേഷ്വ ഗുജറാത്തിന്റെ പകുതി പ്രദേശങ്ങളും യുദ്ധ നഷ്ടപരിഹാരമായി 25,00,000/- രൂപയും ആവശ്യപ്പെട്ടു.
ദാമാജി ഈ കരാറിൽ ഒപ്പിടാൻ വിസമ്മതിച്ചു.
താൻ ഒരു കീഴുദ്യോഗസ്ഥൻ മാത്രമാണെന്ന് പ്രസ്താവിക്കുകയും ഇക്കാര്യം ഉമാബായിയോട് കൂടിയാലോചിക്കാൻ പേഷ്വയോട് ആവശ്യപ്പെടുകയും ചെയ്തു.
ഏപ്രിൽ 30-ന്, ഗെയ്‌ക്‌വാഡിന്റെ പാളയത്തിന് നേരെ പേഷ്വ ഒരു അപ്രതീക്ഷിത ആക്രമണം നടത്തി.
ഈ ആക്രമണത്തിൽ പകച്ചുപോയ സൈന്യം ചെറുത്തുനിൽപ്പില്ലാതെ കീഴടങ്ങി.
1751 മെയ് മാസത്തിൽ പേഷ്വ ദാമാജി ഗെയ്‌ക്‌വാഡിനെയും ബന്ധുക്കളെയും അറസ്റ്റ് ചെയ്ത് പൂനെയിലേക്ക് അയച്ചു.
താമസിയാതെ, ഉമാബായി, യശ്വന്ത് റാവു എന്നിവരും ദബാഡെ കുടുംബത്തിലെ മറ്റ് അംഗങ്ങളും അറസ്റ്റിലായി.
അവർക്ക് അവരുടെ ജാഗിറുകളും അവരുടെ പാരമ്പര്യ പദവിയായ സേനാപതി സ്ഥാനവും നഷ്ടപ്പെട്ടു.
1752 മാർച്ചിൽ ഗെയ്‌ക്‌വാഡ് ദബാഡെ കുടുംബത്തിന്റെ സ്ഥാനമുപേക്ഷിച്ച് പേഷ്വക്കൊപ്പം ചേർന്നു.
അദ്ദേഹത്തെ ഗുജറാത്തിലെ മറാഠാ മേധാവിയാക്കി.
ദബാഡെ കുടുംബത്തിന് വാർഷിക പരിപാലനച്ചെലവ് നൽകാൻ ഗെയ്‌ക്‌വാഡ് സമ്മതിച്ചു.
അന്ത്യം ഉമാബായിയുടെ സമാധി
അവരുടെ അറസ്റ്റിന് ശേഷം ഗെയ്‌ക്‌വാഡ് പേഷ്വായുമായി സഖ്യമുണ്ടാക്കിയതിനെ തുടർന്ന് ദഭാഡെ കുടുംബത്തിന്റെ ശക്തിയും സമ്പത്തും നഷ്ടപ്പെട്ടു.
1753 നവംബർ 28-ന് പൂനെയിലെ നഡ്‌ഗെമോഡിയിൽ വച്ച് ഉമാബായി അന്തരിച്ചു.
അവരുടെ സമാധി തലേഗാവ് ദഭാഡെയിലെ "ശ്രീമന്ത് സർസേനാപതി ദഭാഡെ ശ്രീ ബാണേശ്വർ മന്ദിർ" എന്ന സ്ഥലത്താണ് സ്ഥിതി ചെയ്യുന്നത്.
ഉമാർപുര
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഉമാർപുര .
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഉമാർപുര സ്ഥിതിചെയ്യുന്നത്.
ഉമാർപുര വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഉമാർപുര ൽ 52 വീടുകൾ ഉണ്ട്.
ആകെ ജനസംഖ്യ 262 ആണ്.
ഇതിൽ 139 പുരുഷന്മാരും 123 സ്ത്രീകളും ഉൾപ്പെടുന്നു.
ഉമാർപുര ലെ സാക്ഷരതാ നിരക്ക് 74.81 ശതമാനമാണ്.
ഉമാർപുര ലെ 6 വയസ്സിനു താഴെയുള്ള കുട്ടികളുടെ എണ്ണം 26 ആണ്.
ഇത് ഉമാർപുര ലെ ആകെ ജനസംഖ്യയുടെ 9.92 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 167 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 91 പുരുഷന്മാരും 76 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 94.61 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 47.9 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഉമാർപുര ലെ 48  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 52 - - ജനസംഖ്യ 262 139 123 കുട്ടികൾ (0-6) 26 12 14 പട്ടികജാതി 48 27 21 പട്ടിക വർഗ്ഗം 0 0 0 സാക്ഷരത 74.81 % 56.12 % 43.88 % ആകെ ജോലിക്കാർ 167 91 76 ജീവിതവരുമാനമുള്ള ജോലിക്കാർ 158 87 71 താത്കാലിക തൊഴിലെടുക്കുന്നവർ 80 25 55 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
കഴ
ഉയർന്ന കണ്ടത്തിൽ നിന്ന് (മേക്കണ്ടത്തിൽ നിന്ന്) താഴേക്ക് വെള്ളം വാർക്കാൻ വരമ്പുകളിലുണ്ടാകുന്ന നീർവാർച്ച സംവിധാനമാണ് കഴ അഥവാ കഴാക .
വയലിൽ വെള്ളം കയറ്റുന്നതിനും ഇറക്കുന്നതിനും ഉള്ള ചാൽ, തൂമ്പ് എന്നും ഇതിനെ പറയാം.
ചില പ്രദേശങ്ങളിൽ ഇതിന് മടയിടുക എന്നും പറയും.
ഒരു താൽക്കാലിക കഴ സംവിധാനം ഇതും കാണുക നെല്ല് വരമ്പ് കണ്ടം കളം
കഴകം ഇംഗ്ലീഷ് വിലാസം https://ml.wikipedia.org/wiki/Kazhakam
വടക്കൻകേരളത്തിൽ കണ്ടുവരുന്ന ഒട്ടുമിക്ക സമുദായങ്ങളുടേയും ആരാധനാലയങ്ങളായ താനം‌ , തറ , പള്ളിയറ , കോട്ടം‌ , കാവുകൾ‌ , മുണ്ട്യതുടങ്ങിയ സങ്കേതങ്ങൾ‌ക്ക്‌ നേതൃത്വം‌ നൽ‌കുന്ന ഭരണസിരാകേന്ദ്രവും ആരാധനാലയവുമാണ്‌ കഴകം‌ .
ഉത്തര കേരളത്തിലെ വൈദികേതരമായ കൂട്ടയ്‌മയിൽ‌ പ്രഥമസ്ഥാനം‌ അർ‌ഹിക്കുന്നവയാണ്‌ കഴകങ്ങൾ‌.
സമുദായത്തിന്റെ കീഴിൽ‌ താനങ്ങളുടെ എണ്ണം‌ പെരുകുമ്പോൾ‌ അവയെ നിയന്ത്രിക്കാൻ‌ മേൽ‌ഘടകമായാണ്‌ കഴകം‌ രൂപം‌കൊള്ളുന്നത്‌.
കഴകം‌ എന്ന പദം‌ വിവിധ അർ‌ത്ഥങ്ങളിലാണ്‌, ഓരോ ദേശത്തുമറിയപ്പെടുന്നത്‌.
കോലസ്വരൂപത്തിലും അള്ളടസ്വരൂപത്തിലുമായിരുന്നു കഴകങ്ങളാരം‌ഭിച്ചത്‌.
രാജ്യത്തിന്റെ പൊതുകാര്യങ്ങളിൽ‌ ചർ‌ച്ചനടത്താനും‌ തിരുമാനമെടുക്കാനുമുള്ള സഭ യെന്ന അർത്ഥമാണ്, അന്നു കഴകമെന്ന പദത്തിനു നൽ‌കിയിരുന്നത്‌.
ഘടകം‌ എന്ന സം‌സ്‌കൃതപദത്തിന്റെ തത്ഭവമാണ്‌ കഴകമെന്നു ചിലരഭിപ്രായപ്പെടുന്നു.
കഴകമെന്ന പദം‌ ആദ്യം‌ തമിഴിലും‌ പിന്നീടു മലയാളത്തിലും‌ പണ്ടുമുതലേ ഉപയോഗിച്ചുവരുന്നുണ്ട്.
തെക്കേമലബാറിൽ‌ ക്ഷേത്രപൂജ നടത്തുന്ന കർ‌മ്മിയെ സഹായിക്കാനായി ശ്രീകോവിലിനു വെളിയിൽ‌ ഒരുക്കങ്ങൾ‌ചെയ്തുസഹായിക്കുന്നവരെ കഴകക്കാർ‌ എന്നാണു വിളിക്കുക.
ഉത്ഭവം‌
ജാതിവ്യവസ്ഥ യും‌ നാട്ടു രാജാക്കൻ‌മാരുടെ ആധിപത്യവും‌ നിലനിന്നിരുന്നകാലത്ത്‌, ഭരണനി‌ർ‌വ്വഹണത്തിന്റെ ഭാഗമായി ജാതിക്കൂട്ടങ്ങളുടെ യിടയിലാണു കഴകങ്ങൾ‌ രൂപം‌കൊണ്ടത്‌.
കഴകത്തിന്റെ നിയമവ്യവസ്ഥയിൽ‌ ഒരു സമുദായം‌ കെട്ടുറപ്പോടെ നിലനിന്നുപോന്നു.
വിവാഹം , മരണം , അടിയന്തരം‌ , കുടുംബവഴക്ക്‌ , സ്വത്തു തർക്കം‌തുടങ്ങി, സമുദായാം‌ഗങ്ങൾ‌ക്കിടയിലെ എല്ലാ കാര്യങ്ങളിലും‌ കഴകത്തിന്റെ ശക്തമായ ഇടപെടലുണ്ടായിരുന്നു.
പ്രാധാന്യം‌
സമുദായാംഗങ്ങളുടെ ക്ഷേമത്തിനും‌ കെട്ടുറപ്പിനും‌വേണ്ടിയുള്ള കൂട്ടയ്‌മയാണു കഴകം‌.
ഇതൊരു പ്രശ്നപരിഹാരവേദികൂടെയാണ്‌.
ഏതൊരു വഴക്കും‌ കഴകത്തിലാണു തീർ‌പ്പുകൽ‌പ്പിക്കുക.
കഴകത്തിലും‌ തീരാത്ത പ്രശ്നമാണെങ്കിൽ‌ അതു തൃക്കൂട്ടത്തിലോ മഹാക്ഷേത്രങ്ങളിലോ വച്ച്‌ തീർ‌പ്പുകല്പിക്കും‌.
നാലുകഴകങ്ങൾ‌ ചേരുന്നതാണ്‌ ഒരു തൃക്കൂട്ടം‌.
തൃക്കൂട്ടത്തിനും‌മേലെയാണ്‌ മഹാക്ഷേത്രം‌.
വലിയൊരു ജനകീയസംഘടനയാണു കഴകം‌.
കഴകത്തിനുകീഴിൽ‌ ഒട്ടനവധി ദേവസ്ഥാനങ്ങളു ണ്ടായിരിക്കും‌.
കഴകങ്ങളിൽ‌നടക്കുന്ന ചടങ്ങുകൾ‌ക്ക്‌, ഈ ദേവസ്ഥാനങ്ങളിൽ‌നിന്നൊക്കെ സമുദായാം‌ഗങ്ങളെത്തിച്ചേരുന്നു.
പ്രത്യേകഭരണസം‌വിധാനം‌ ഓരോ കഴകത്തിനുമുണ്ടാകും.
തീയ്യസമുദായത്തിന്റെ ഒരു കഴകത്തിലെ പ്രധാനസ്ഥാനീയർ‌ താഴെപ്പറയുന്നവരാണ്‌: അന്തിത്തിരിയൻ‌ തണ്ടാൻ‌ കൈക്ലോൻ‌ കാർ‌ന്നോൻ‌മാർ‌ - കാരണവൻ‌മാർ‌ വെളിച്ചപ്പാടൻ‌മാർ‌ കൂട്ടായ്‌ക്കാർ‌ കൊടക്കാരൻ‌ കലേയ്‌ക്കാരൻ‌ തുടങ്ങിയവർ‌
ശാലിയസമുദായത്തിലെ സ്ഥാനികർ താഴെപ്പറയുന്നവരാണ് മൂത്ത ചെട്ട്യാർ ഇളയ ചെട്ട്യാർ കാരണവന്മാർ(കാർന്നോൻ) മടയന്മാർ കോമരം പണിക്കർ കുടക്കാരൻ
കഴകത്തിലെ ഈ സ്ഥാനക്കാർ‌ക്കെല്ലാം‌ ആത്മീയപരിവേഷവും‌ ബഹുമാനവും‌ സമുദായത്തിനിടയിൽനിന്നു ലഭിക്കുന്നു.
ഭരണനിയന്ത്രണത്തിനും സമുദായപരിഷ്‌കരണത്തിനും‌ സാമുദായികൈക്യത്തിനും‌വേണ്ടി പ്രവർത്തിക്കുന്ന ഇത്തരം‌സ്ഥാപനങ്ങൾ‌ ജാതിവ്യവസ്ഥയുടെ മൂർ‌ദ്ധന്യത്തിൽ‌പ്പോലും‌ സമുദായങ്ങളെ ഒന്നിപ്പിച്ച്, സാഹോദര്യവും‌ സ്നേഹവും‌ നിലനിറുത്തുന്നതിനായി പരിശ്രമിച്ചിരുന്നു.